Zabrana fizičkog kažnjavanja djece uskoro u BiH?

Institucija ombudsmana za ljudska prava Bosne i Hercegovine uz podršku UNICEF-a predstavila je specijalni izvještaj o zabrani fizičkog kažnjavanja djece.

Svrha ovog izvještaja je ukazati na smisao uvođenja zabrane fizičkog kažnjavanja djeteta.

U svim regijama, suprotno obvezama poštivanja ljudskih prava, nasilje nad djecom se smatra opravdanim, a ovaj Izvještaj to želi okončati bez obzira na tradiciju i različit pristup odgojnim mjerama.

“Nažalost, javna svijest o neprihvatljivosti tjelesnog kažnjavanja nije na zadovoljavajućoj razini u našem društvu. I upravo ovo Izvješće treba da skrene pozornost i podigne svijest o značaju zabrane tjelesnog kažnjavanja. Kao što je zabranjeno kažnjavanje odraslih, na jednak način treba biti zabrana kažnjavanja djece”, kazala je Nives Jukić, ombudsman za ljudska prava BiH.